|  |
| --- |
| Príloha č. 1 – Opis predmetu zákazky |

Názov zákazky: „Sereď OO PZ, rekonštrukcia a modernizácia objektu“ - vypracovanie predrealizačného energetického certifikátu“

Druh zákazky: služby

Spoločný slovník obstarávania (CPV): 71336000-2 - Inžinierske podporné služby

71314300-5 – Poradenské služby pre oblasť efektívneho využitia energie

Rozdelenie predmetu zákazky na časti: Predmet zákazky nie je rozdelený na časti, požaduje sa predloženie ponuky na celý predmet zákazky.

Hlavné miesto poskytovania služieb: Ministerstvo vnútra SR, Centrum podpory Trnava, oddelenie prevádzky a údržby, Kollárova 31, 917 02 Trnava

Miesto plnenia zákazky: Obvodné oddelenie Policajného zboru v Seredi, ul. Pekárska 1162/3, Sereď, pozemok registra „C“, LV číslo 3088, p. č. 168/1 v k. ú. Sereď.

Požadovaná lehota dodania: max. do 5-tich týždňov od doručenia objednávky.

Opis predmetu zákazky:

Predmetom zákazky je vypracovanie predrealizačného energetického certifikátu pre akciu „Sereď OO PZ, rekonštrukcia a modernizácia objektu“. Kompletný dokument preukazujúci energetickú hospodárnosť budovy – energetický certifikát pred obnovou budovy ( ďalej len ECB ) za účelom preukázania splnenia podmienky podľa bodu 7 výzvy na podporu energetickej efektívnosti a využívania OZE vo verejných budovách kód výzvy PSK-SIEA-002-2023-DV-EFRR, musí obsahovať kompletnú "Správu k energetickému certifikátu", ktorá musí byť jeho súčasťou a musí obsahovať posúdenie východiskového stavu budovy pred obnovou  a posúdenie navrhovaného stavu na zlepšenie energetickej hospodárnosti budovy a kvantifikáciu úspory primárnej energie v požadovanom rozsahu ( tzv. tabuľkové výstupy východiskového a navrhovaného stavu ).

Výsledkom prieskumu bude energetický certifikát, ktorý bude predložený k výzve na predkladanie žiadostí o poskytnutie nenávratného finančného príspevku na znižovanie energetickej náročnosti budov.

Opis objektu:

Riešený objekt sa nachádza v centrálnej časti mesta Sereď. Stavba bola realizovaná v sedemdesiatich rokoch minulého storočia, časť objektu bola rekonštruovaná. Dopravne je riešený objekt napojený na mestskú komunikáciu - ulicu Pekársku, vybavený je vlastným parkoviskom a spevnenými plochami pre peších. Hlavný vstup do budovy OO PZ Sereď je riešený vyrovnávacím schodiskom z úrovne - 3,10 m na prízemie 0,00. Bočný vstup – do časti schodiskovej podesty je riešený vonkajším schodiskom z úrovne – 1,500 m Objekt má vybudované vlastné parkovisko. Terénne úpravy a okolie stavby sú doplnené zvislými opornými múrmi, spevnenými plochami a zelenou.

Objekt je pravidelného obdĺžnikového tvaru o vonkajších rozmerov 19,00 x 13,00 m. Budovu tvorí dispozičný trojtrakt a konštrukčný dvojtrakt. Objekt je trojpodlažný, pričom prvé nadzemné podlažie je technický suterén spolu s garážami a ďalšie dve podlažia sú administratívne priestory. Jednotlivé podlažia sú prepojené schodiskom. Vstup do administratívnej časti je riešený vonkajším jednoramenným schodiskom prerušeným podestou. V technickom suteréne sú dispozične riešené aj skladové priestory a kotolňa. Zastrešenie objektu je riešené plochou strechou.

Základné ukazovatele:

Zastavaná plocha: 268,42 m2

Úžitková plocha: 656,58 m2

Obostavaný priestor: 2.926,105 m3

Spevnené plochy: 1.242,149 m2

Spôsob určenia ceny (špecifikácia ceny) :

1. Navrhovaná cena uvedená v ponuke uchádzača v *Špecifikácií ceny za poskytnutie služby* (príloha č.2) musí byť stanovená v zmysle zákona Národnej rady SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady SR č. 18/1996 Z. z. o cenách v znení neskorších predpisov, bude vyjadrená v Eur.
2. Uchádzač stanoví cenu na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie objednávky, pričom do ceny zahrnie všetky náklady spojené s plnením predmetu zákazky.
3. Ak je uchádzač zdaniteľnou osobou pre DPH v zmysle príslušných predpisov (ďalej len "zdaniteľná osoba"), navrhovanú cenu uvedie v zložení:

* navrhovaná cena v Eur bez DPH
* DPH 20% v Eur,
* navrhovaná cena v Eur vrátane DPH,

1. Ak uchádzač nie je zdaniteľnou osobou pre DPH, uvedie navrhovanú cenu v Eur. Skutočnosť, že nie je zdaniteľnou osobou pre DPH, uchádzač uvedie v ponuke.
2. Pre stanovenie ceny uchádzač vyplní verejným obstarávateľom predloženú *Špecifikáciu ceny za poskytnutie služby*, ktorá tvorí prílohu č. 2 výzvy. Uchádzač musí v cene predmetu zákazky uviesť pre každú jemu vyhovujúcu kategóriu práce v príslušnej výkonovej fáze hodinovú sadzbu a uvažovaný počet kalkulovaných hodín. Celková cena v príslušnej kategórii je daná súčinom hodinovej sadzby a počtu kalkulovaných hodín. Pre položky uvedené v špecifikácii ceny (kategória práce), s ktorými uchádzač v tej ktorej výkonovej fáze neuvažuje uvedie hodinovú sadzbu a počet kalkulovaných hodín číslom "0".

Podmienky účasti:

Verejný obstarávateľ požaduje predložiť nasledovné doklady :

1. Doklad o oprávnení poskytovať službu podľa § 32 ods. 2 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon VO“), ktorý zodpovedá predmetu zákazky.
2. Doklad podľa § 32 ods. 2 písm. f) zákona VO (čestné vyhlásenie) o tom, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
3. Zoznam poskytnutých služieb rovnakého alebo podobného charakteru ako predmet zákazky podľa § 34 ods. 1 písm. a) zákona VO za obdobie predchádzajúcich troch rokov. Uchádzač je povinný za uvedené obdobie predložiť minimálne dve referencie, ktorých predmetom bolo vypracovanie energetického certifikátu budov príbuzného architektonického slohu a stavebného typu. Referencia bude obsahovať minimálne nasledovné údaje:

* názov alebo obchodné meno uchádzača, adresu jeho sídla alebo miesto podnikania,
* názov alebo obchodné meno odberateľa, adresu jeho sídla alebo miesto podnikania,
* názov a stručný opis predmetu zmluvy, z ktorého musí vyplývať, že zákazka bola rovnakého alebo podobného charakteru,
* zmluvnú cenu bez DPH,
* skutočne uhradenú cenu bez DPH s uvedením dôvodu rozdielu,
* zmluvnú lehotu poskytnutia služby,
* skutočnú lehotu poskytnutia služby s uvedením dôvodu rozdielu,
* potvrdenie odberateľa o poskytnutí služby.

1. Doklad o odbornej spôsobilosti podľa § 34 ods. 1 písm. g) zákona VO – autorizačné osvedčenie podľa § 5 ods. 1 písm. b) bod 4 zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov pre osoby zodpovedné za plnenie predmetu zákazky. Uchádzač so sídlom mimo územia Slovenskej republiky môže predložiť iný ekvivalentný doklad preukazujúci požadované skutočnosti.
2. Uchádzač môže doklad podľa písm. a) a písm. b) nahradiť predložením platného potvrdenia o jeho zapísaní do zoznamu hospodárskych subjektov podľa § 152 ods. 1 zákona VO, resp. uvedie, že je do zoznamu hospodárskych subjektov zapísaný.
3. Doklady uvedené podľa písm. a) až písm. d) predložia uchádzači v rámci ponuky ako fotokópie.
4. Originály alebo úradne overené kópie dokladov uvedených v písm. a) až písm. d) predloží iba úspešný uchádzač, ktorému zašle verejný obstarávateľ záväznú objednávku. V prípade, že úspešný uchádzač nie je zapísaný v zozname hospodárskych subjektov podľa § 152 ods. 1 zákona VO predloží verejnému obstarávateľovi aj originál alebo úradne overenú kópiu výpisu z registra trestov nie staršiu ako tri mesiace podľa § 32 ods. 2 písm. a) zákona VO. V prípade, ak je uchádzačom právnická osoba je uchádzač povinný predložiť výpis z registra trestov právnickej osoby spolu s výpismi z registra trestov zákonom vymenovaných osôb (štatutárny orgán, člen štatutárneho orgánu, člen dozorného orgánu, prokurista). V prípade, ak je uchádzačom právnická osoba je uchádzač k dokladu predloženému podľa písm. a) zároveň povinný predložiť aj doklad podľa § 14c) zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov o tom, že ako právnická osoba zamestnáva osoby zodpovedné za plnenie predmetu zákazky.

Východiskové podklady k predmetu zákazky:

1. Výzva na podporu energetickej efektívnosti a využívania OZE vo verejných budovách kód výzvy PSK-SIEA-002-2023-DV-EFRR (príloha č. 3 výzvy),
2. situácia (príloha č. 5 výzvy),
3. obhliadka miesta dodania predmetu zákazky, ktorá sa uskutoční dňa 25.03.2024 o 13.00 hod. Účasť na obhliadke je záujemca povinný oznámiť najneskôr do 22.03.2024 do 13.00hod. e-mailom na adresu peter.maliarik@minv.sk. Stretnutie účastníkov obhliadky bude pred vstupom do objektu OO PZ v Seredi, ul. Pekárska č.3, 926 01 Sereď.

Verejný obstarávateľ zároveň upozorňuje, že počas obhliadky nebude poskytovať žiadne vysvetlenia informácií uvedených vo výzve a jej prílohách. Záujemca požiada o vysvetlenie prostredníctvom systému IS JOSEPHINE.

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.